ORI บวกเกือบ 4% โบรกฯชี้กำไรโตกระโดด-แนะซื้อเป้าหมาย 17.20 บ.
ORI บวกเกือบ 4% ล่าสุด ณ เวลา 11.12  น. ราคาอยู่ที่ 14.40 บาท บวก 0.50  บาท หรือ 3.60% สูงสุดที่ 14.60  บาท ต่ำสุดที่ 14 บาท มูลค่าซื้อขายที่ 69.08 ล้านบาท ด้าน บล.ดีบีเอสฯ ชี้กำไร Q4 โตกระโดด-แนะ "ซื้อ" เป้า 17.20 บาท
29 มิ.ย. 2560

ผู้สื่อข่าวรายงานว่า ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ล่าสุด ณ เวลา 11.12 น. อยู่ที่ 14.40 บาท บวก 0.50  บาท หรือ 3.60% สูงสุดที่ 14.60  บาท ต่ำสุดที่ 14 บาท มูลค่าซื้อขายที่ 69.08 ล้านบาท ขณะที่ดัชนีตลาดหุ้นไทยโดยรวมบวก 0.32%

ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ (20 มิ.ย.) แนะ “ซื้อ” ORI ให้ราคาเหมาะสม 17.20 บาท โดยมองว่าดีลการซื้อพราวด์ เรสซิเดนท์เป็นดีลที่ดี เสริมการเติบโตของกำไรสูงสุดในกลุ่มที่อยู่อาศัยระหว่างปี 59-62 ด้วยอัตราเฉลี่ยแบบ CAGR ที่ 74% และดีลนี้มีความเสี่ยงต่ำ
ขณะที่คาดว่ากำไรสุทธิปีนี้จะไปสูงสุดในไตรมาส 4/60 และเติบโตก้าวกระโดดเป็นอย่างมาก เมื่อเริ่มนำกำไรจากคอนโด พาร์ค 24 เฟส 1 มารวมเป็นครั้งแรก และเป็นทางลัดที่บริษัทจะสามารถขยายตลาดคอนโดไปยังระดับสูงได้ กำหนดราคาพื้นฐานไว้ที่ 17.20 บาท ซึ่งประเมินด้วยวิธี SOTP ราคาปิดมีส่วนเพิ่มได้อีก 12.4% คาดการณ์อัตราผลตอบแทนปันผลอยู่ในเกณฑ์ดีปีนี้และปีหน้าเป็น 2.5% และ 4.4% ตามลำดับ
 